《登海螺峰》
明代·释今龙

临崖尽讶路如悬，才入关门气象全。拾栗遍分持草士，看梅忽象散花天。

烟云出没归岩下，洞壑高深在眼前。不见法螺吹起处，风雷合沓动山川。

作者简介：今龙，字枯吟。茂名人。礼石波禅师受具。明桂王永历十三年（一六五九），参天然于雷峰，为典客，随入丹霞。会石鉴禅师分座怡山，奉命以监寺辅行。洎石公退院，从福州往参天童，当机大悟，木陈和尚付以大法。寻示寂天童。著有诗稿。事见高雷旅港同乡会《高雷文献专辑》。